CELEX: 32020D1746
Language: el
Date: 2020-11-20 00:00:00
Title: Απόφαση (ΚΕΠΠΑ) 2020/1746 του Συμβουλίου της 20ής Νοεμβρίου 2020 για την τροποποίηση και την επικαιροποίηση της απόφασης (ΚΕΠΠΑ) 2018/340 για την κατάρτιση του καταλόγου των έργων που θα αναπτυχθούν στο πλαίσιο της PESCO

23.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 393/12
               
            
         ΑΠΟΦΑΣΗ (ΚΕΠΠΑ) 2020/1746 ΤΟΥ ΣΥΜΒΟΥΛΙΟΥ
         της 20ής Νοεμβρίου 2020
         για την τροποποίηση και την επικαιροποίηση της απόφασης (ΚΕΠΠΑ) 2018/340 για την κατάρτιση του καταλόγου των έργων που θα αναπτυχθούν στο πλαίσιο της PESCO
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 46 παράγραφος 6,
         Έχοντας υπόψη την απόφαση (ΚΕΠΠΑ) 2017/2315 του Συμβουλίου, της 11ης Δεκεμβρίου 2017, για τη θεσμοθέτηση μόνιμης διαρθρωμένης συνεργασίας (PESCO) και την κατάρτιση του καταλόγου των συμμετεχόντων κρατών μελών (1),
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 11 Δεκεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2315.
                  
               
                     (2)
                  
                  
                     Το άρθρο 4 παράγραφος 2, στοιχείο ε) της απόφασης (ΚΕΠΠΑ) 2017/2315 ορίζει ότι το Συμβούλιο καταρτίζει τον κατάλογο των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO), όπου θα αντικατοπτρίζονται τόσο η στήριξη της ανάπτυξης δυνατοτήτων όσο και η πρόβλεψη ουσιαστικής συνδρομής σε μέσα και δυνατότητες για τις επιχειρήσεις και τις αποστολές της Κοινής Πολιτικής Ασφάλειας και Άμυνας (ΚΠΑΑ).
                  
               
                     (3)
                  
                  
                     Στις 6 Μαρτίου 2018 το Συμβούλιο εξέδωσε την απόφαση (ΚΕΠΠΑ) 2018/340 (2) για την κατάρτιση του καταλόγου των έργων που θα αναπτυχθούν στο πλαίσιο της PESCO.
                  
               
                     (4)
                  
                  
                     Στις 6 Μαρτίου 2018 το Συμβούλιο εξέδωσε σύσταση (3) σχετικά με χάρτη πορείας για την εφαρμογή της PESCO («σύσταση»).
                  
               
                     (5)
                  
                  
                     Η σύσταση ορίζει στην παράγραφο 9 ότι το Συμβούλιο θα πρέπει να επικαιροποιήσει τον κατάλογο των έργων PESCO έως τον Νοέμβριο του 2018 ώστε να συμπεριλάβει την επόμενη ομάδα έργων, σύμφωνα με τη διαδικασία που ορίζεται στο άρθρο 5 της απόφασης (ΚΕΠΠΑ) 2017/2315 και η οποία προβλέπει, ειδικότερα, ότι ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας δύναται να διατυπώνει σύσταση όσον αφορά τον εντοπισμό και την αξιολόγηση έργων PESCO, βάσει των αξιολογήσεων που παρέχονται από τη γραμματεία της PESCO, προκειμένου να λάβει απόφαση το Συμβούλιο, και έπειτα από στρατιωτική γνωμοδότηση της Στρατιωτικής επιτροπής της Ευρωπαϊκής Ένωσης.
                  
               
                     (6)
                  
                  
                     Στις 25 Ιουνίου 2018 το Συμβούλιο εξέδωσε την απόφαση (ΚΕΠΠΑ) 2018/909 (4) σχετικά με τη θέσπιση κοινού συνόλου κανόνων διακυβέρνησης για έργα PESCO.
                  
               
                     (7)
                  
                  
                     Στις 19 Νοεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/1797 (5) για την τροποποίηση και ενημέρωση της απόφασης (ΚΕΠΠΑ) 2018/340.
                  
               
                     (8)
                  
                  
                     Στις 14 Μαΐου 2019, το Συμβούλιο εξέδωσε σύσταση (6) για την αξιολόγηση της προόδου των συμμετεχόντων κρατών μελών ως προς την εκπλήρωση των υποχρεώσεων που έχουν αναληφθεί στο πλαίσιο της Μόνιμης Διαρθρωμένης Συνεργασίας (PESCO).
                  
               
                     (9)
                  
                  
                     Στις 12 Νοεμβρίου 2019 το Συμβούλιο εξέδωσε την απόφαση (ΚΕΠΠΑ) 2019/1909 (7) για την τροποποίηση και ενημέρωση της απόφασης (ΚΕΠΠΑ) 2018/340.
                  
               
                     (10)
                  
                  
                     Στις 5 Φεβρουαρίου 2020 η Γραμματεία της PESCO ενημέρωσε το Συμβούλιο ότι τα μέλη του «European Union Training Mission Competence Centre (EU TMCC)» αποφάσισαν να κλείσουν το σχέδιο.
                  
               
                     (11)
                  
                  
                     Η απόφαση (ΚΕΠΠΑ) 2018/340 θα πρέπει, συνεπώς, να τροποποιηθεί και να ανανεωθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κείμενο που περιέχεται στο παράρτημα της παρούσας απόφασης αντικαθιστά το παράρτημα ΙI της απόφασης (ΚΕΠΠΑ) 2018/340.
         
         
            Άρθρο 2
            Η παρούσα απόφαση αρχίζει να ισχύει την ημερομηνία έκδοσής της.
         
         
            Βρυξέλλες, 20 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 331 της 14.12.2017, σ. 57.
         
            (2)  Απόφαση (ΚΕΠΠΑ) 2018/340 του Συμβουλίου, της 6ης Μαρτίου 2018, για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO) (ΕΕ L 65 της 8.3.2018, σ. 24).
         
            (3)  Σύσταση του Συμβουλίου, της 6ης Μαρτίου 2018, σχετικά με χάρτη πορείας για την εφαρμογή της μόνιμης διαρθρωμένης συνεργασίας (PESCO (ΕΕ C 88 της 8.3.2018, σ. 1).
         
            (4)  Απόφαση (ΚΕΠΠΑ) 2018/909 του Συμβουλίου, της 25ης Ιουνίου 2018, σχετικά με τη θέσπιση κοινού συνόλου κανόνων διακυβέρνησης για έργα μόνιμης διαρθρωμένης συνεργασίας (PESCO) (ΕΕ L 161 της 26.6.2018, σ. 37).
         
            (5)  Απόφαση (ΚΕΠΠΑ) 2018/1797 του Συμβουλίου, της 19ης Νοεμβρίου 2018, για την τροποποίηση και ενημέρωση της απόφασης (ΚΕΠΠΑ) 2018/340 που καταρτίζει τον κατάλογο των έργων PESCO (ΕΕ L 294 της 21.11.2018, σ. 18).
         
            (6)  Σύσταση του Συμβουλίου, της 14ης Μαΐου 2019, για την αξιολόγηση της προόδου των συμμετεχόντων κρατών μελών ως προς την εκπλήρωση των υποχρεώσεων που έχουν αναληφθεί στο πλαίσιο της Μόνιμης Διαρθρωμένης Συνεργασίας (PESCO) (ΕΕ C 166 της 15.5.2019, σ. 1).
         
            (7)  Απόφαση (ΚΕΠΠΑ) 2019/1909 του Συμβουλίου, της 12ης Νοεμβρίου 2019, για την τροποποίηση και την επικαιροποίηση της απόφασης (ΚΕΠΠΑ) 2018/340 για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO) (ΕΕ L 293 της 14.11.2019, σ. 113).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ II
                     ΕΝΟΠΟΙΗΜΕΝΟΣ ΚΑΙ ΕΝΗΜΕΡΩΜΕΝΟΣ ΚΑΤΑΛΟΓΟΣ ΤΩΝ ΜΕΛΩΝ ΚΑΘΕ ΕΠΙΜΕΡΟΥΣ ΕΡΓΟΥ
                     
                                 Έργο
                              
                              
                                 Μέλη του έργου
                              
                           
                                 1.
                              
                              
                                 Ευρωπαϊκή ιατρική διοίκηση
                              
                              
                                 Γερμανία, Βέλγιο, Τσεχία, Εσθονία, Ισπανία, Γαλλία, Ιταλία, Ουγγαρία, Κάτω Χώρες, Πολωνία, Ρουμανία, Σλοβακία, Σουηδία
                              
                           
                                 2.
                              
                              
                                 Ευρωπαϊκή ασφαλής ραδιοεπικοινωνία μέσω λογισμικού (ESSOR)
                              
                              
                                 Γαλλία, Βέλγιο, Γερμανία, Ισπανία, Ιταλία, Κάτω Χώρες, Πολωνία, Πορτογαλία, Φινλανδία
                              
                           
                                 3.
                              
                              
                                 Δίκτυο κέντρων υλικοτεχνικής υποστήριξης στην Ευρώπη και υποστήριξη επιχειρήσεων
                              
                              
                                 Γερμανία, Βέλγιο, Βουλγαρία, Ελλάδα, Ισπανία, Γαλλία, Κροατία, Ιταλία, Κύπρος, Λιθουανία, Ουγγαρία, Κάτω Χώρες, Πολωνία, Σλοβενία, Σλοβακία
                              
                           
                                 4.
                              
                              
                                 Στρατιωτική κινητικότητα
                              
                              
                                 Κάτω Χώρες, Βέλγιο, Βουλγαρία, Τσεχία, Γερμανία, Εσθονία, Ελλάδα, Ισπανία, Γαλλία, Κροατία, Ιταλία, Κύπρος, Λετονία, Λιθουανία, Λουξεμβούργο, Ουγγαρία, Αυστρία, Πολωνία, Πορτογαλία, Ρουμανία, Σλοβακία, Σλοβενία, Φινλανδία, Σουηδία
                              
                           
                                 5.
                              
                              
                                 Ευρωπαϊκό κέντρο πιστοποίησης εκπαίδευσης για τους ευρωπαϊκούς στρατούς
                              
                              
                                 Ιταλία, Ελλάδα
                              
                           
                                 6.
                              
                              
                                 Επιχειρησιακή λειτουργία για την ενέργεια (EOF)
                              
                              
                                 Γαλλία, Βέλγιο, Ισπανία, Ιταλία
                              
                           
                                 7.
                              
                              
                                 Αναπτύξιμος στρατιωτικός μηχανισμός δυνατοτήτων παροχής βοήθειας σε περίπτωση καταστροφής
                              
                              
                                 Ιταλία, Ελλάδα, Ισπανία, Κροατία, Αυστρία
                              
                           
                                 8.
                              
                              
                                 Θαλάσσια (ημι)αυτόματα συστήματα κατά των ναρκών (MAS MCM)
                              
                              
                                 Βέλγιο, Ελλάδα, Λετονία, Κάτω Χώρες, Πολωνία, Πορτογαλία, Ρουμανία
                              
                           
                                 9.
                              
                              
                                 Εποπτεία και προστασία λιμένων και θαλασσών (HARMSPRO)
                              
                              
                                 Ιταλία, Ελλάδα, Πολωνία, Πορτογαλία
                              
                           
                                 10.
                              
                              
                                 Αναβάθμιση της θαλάσσιας εποπτείας
                              
                              
                                 Ελλάδα, Βουλγαρία, Ιρλανδία, Ισπανία, Γαλλία, Κροατία, Ιταλία, Κύπρος
                              
                           
                                 11.
                              
                              
                                 Πλατφόρμα ανταλλαγής πληροφοριών για την αντιμετώπιση απειλών και συμβάντων στον κυβερνοχώρο
                              
                              
                                 Ελλάδα, Ισπανία, Ιταλία, Κύπρος, Ουγγαρία, Πορτογαλία
                              
                           
                                 12.
                              
                              
                                 Ομάδες ταχείας αντίδρασης για τον κυβερνοχώρο και αμοιβαία συνδρομή στην ασφάλεια στον κυβερνοχώρο
                              
                              
                                 Λιθουανία, Εσθονία, Κροατία, Κάτω Χώρες, Πολωνία, Ρουμανία
                              
                           
                                 13.
                              
                              
                                 Σύστημα στρατηγικής διοίκησης και ελέγχου (C2) για αποστολές και επιχειρήσεις ΚΠΑΑ
                              
                              
                                 Ισπανία, Γερμανία, Γαλλία, Ιταλία, Λουξεμβούργο, Πορτογαλία
                              
                           
                                 14.
                              
                              
                                 Τεθωρακισμένο όχημα μάχης πεζικού/αμφίβιο όχημα εφόδου/ελαφρύ τεθωρακισμένο όχημα
                              
                              
                                 Ιταλία, Ελλάδα, Σλοβακία
                              
                           
                                 15.
                              
                              
                                 Έμμεση υποστήριξη πυρός (EuroArtillery)
                              
                              
                                 Σλοβακία, Ιταλία, Ουγγαρία
                              
                           
                                 16.
                              
                              
                                 Επιχειρησιακός πυρήνας αντιμετώπισης κρίσεων EUFOR (EUFOR CROC)
                              
                              
                                 Γερμανία, Ισπανία, Γαλλία, Ιταλία, Κύπρος
                              
                           
                                 17.
                              
                              
                                 Εκπαίδευση χειρισμού ελικοπτέρου σε συνθήκες υψηλής θερμοκρασίας και υψομέτρου (εκπαίδευση H3)
                              
                              
                                 Ελλάδα, Ιταλία, Ρουμανία
                              
                           
                                 18.
                              
                              
                                 Κοινή Σχολή Πληροφοριών της ΕΕ
                              
                              
                                 Ελλάδα, Κύπρος
                              
                           
                                 19.
                              
                              
                                 Κέντρα αξιολόγησης και δοκιμών της ΕΕ
                              
                              
                                 Γαλλία, Σουηδία, Ισπανία, Σλοβακία
                              
                           
                                 20.
                              
                              
                                 Ολοκληρωμένο μη επανδρωμένο σύστημα εδάφους (UGS)
                              
                              
                                 Εσθονία, Βέλγιο, Τσεχία, Γερμανία, Ισπανία, Γαλλία, Λετονία, Ουγγαρία, Κάτω Χώρες, Πολωνία, Φινλανδία
                              
                           
                                 21.
                              
                              
                                 Ενωσιακά πυραυλικά συστήματα πεδίου μάχης εδάφους για στόχους εκτός οπτικού πεδίου (BLOS)
                              
                              
                                 Γαλλία, Βέλγιο, Κύπρος
                              
                           
                                 22.
                              
                              
                                 Αναπτύξιμος σπονδυλωτός μηχανισμός δυνατοτήτων υποβρύχιας παρέμβασης (DIVEPACK)
                              
                              
                                 Βουλγαρία, Ελλάδα, Γαλλία, Ρουμανία
                              
                           
                                 23.
                              
                              
                                 Ευρωπαϊκά τηλεκατευθυνόμενα αεροπορικά συστήματα μεσαίου ύψους μεγάλης εμβέλειας – MALE RPAS (Eurodrone)
                              
                              
                                 Γερμανία, Τσεχία, Ισπανία, Γαλλία, Ιταλία
                              
                           
                                 24.
                              
                              
                                 Ευρωπαϊκά επιθετικά ελικόπτερα TIGER Mark III
                              
                              
                                 Γαλλία, Γερμανία, Ισπανία
                              
                           
                                 25.
                              
                              
                                 Αναχαίτιση μη επανδρωμένων εναέριων συστημάτων (C-UAS)
                              
                              
                                 Ιταλία, Τσεχία
                              
                           
                                 26.
                              
                              
                                 Ευρωπαϊκή πλατφόρμα αερόπλοιων στα υψηλά στρώματα της ατμόσφαιρας (EHAAP) – Συνεχής δυνατότητα συλλογής πληροφοριών, επιτήρησης και αναγνώρισης (ISR)
                              
                              
                                 Ιταλία, Γαλλία
                              
                           
                                 27.
                              
                              
                                 Ένας ενιαίος σταθμός διοίκησης τακτικής διοίκησης και ελέγχου (C2) αναπτύξιμων δυνάμεων ειδικών επιχειρήσεων (SOF) για μικτές επιχειρήσεις μικρής εμβέλειας (SJO) – (SOCC) για SJO
                              
                              
                                 Ελλάδα, Κύπρος
                              
                           
                                 28.
                              
                              
                                 Δυνατότητα ηλεκτρονικού πολέμου και πρόγραμμα διαλειτουργικότητας για τη μελλοντική συνεργασία κοινής συλλογής πληροφοριών, επιτήρησης και αναγνώρισης (ISR)
                              
                              
                                 Τσεχία, Γερμανία
                              
                           
                                 29.
                              
                              
                                 Χημική, βιολογική, ραδιολογική και πυρηνική εποπτεία (CBRN) ως υπηρεσία (CBRN SaaS)
                              
                              
                                 Αυστρία, Γαλλία, Κροατία, Ουγγαρία, Σλοβενία
                              
                           
                                 30.
                              
                              
                                 Κοινή χρήση βάσεων
                              
                              
                                 Γαλλία, Βέλγιο, Τσεχία, Γερμανία, Ισπανία, Κάτω Χώρες
                              
                           
                                 31.
                              
                              
                                 Μονάδα συντονισμού της στήριξης GeoMETOC (GMSCE)
                              
                              
                                 Γερμανία, Ελλάδα, Γαλλία, Αυστρία, Πορτογαλία, Ρουμανία
                              
                           
                                 32.
                              
                              
                                 Ενωσιακή λύση ραδιοπλοήγησης (EURAS)
                              
                              
                                 Γαλλία, Βέλγιο, Γερμανία, Ισπανία, Ιταλία, Πολωνία
                              
                           
                                 33.
                              
                              
                                 Ευρωπαϊκό στρατιωτικό δίκτυο ευαισθητοποίησης για την επιτήρηση του διαστήματος (EU-SSA-N)
                              
                              
                                 Ιταλία, Γερμανία, Γαλλία, Κάτω Χώρες
                              
                           
                                 34.
                              
                              
                                 Ολοκληρωμένο κοινό ευρωπαϊκό κέντρο κατάρτισης και προσομοίωσης (EUROSIM)
                              
                              
                                 Ουγγαρία Γερμανία,, Γαλλία, Πολωνία, Σλοβενία
                              
                           
                                 35.
                              
                              
                                 Ακαδημία για τον κυβερνοχώρο και κόμβος καινοτομίας της ΕΕ (EU CAIH)
                              
                              
                                 Πορτογαλία, Ισπανία
                              
                           
                                 36.
                              
                              
                                 Κέντρο ιατρικής εκπαίδευσης δυνάμεων ειδικών επιχειρήσεων (SMTC)
                              
                              
                                 Πολωνία, Ουγγαρία
                              
                           
                                 37.
                              
                              
                                 Πεδίο εκπαίδευσης για την χημική, βιολογική, ραδιολογική και πυρηνική (CBRN) άμυνα (CBRNDTR)
                              
                              
                                 Ρουμανία, Γαλλία, Ιταλία
                              
                           
                                 38.
                              
                              
                                 Δίκτυο κέντρων καταδύσεων της Ευρωπαϊκής Ένωσης (EUNDC)
                              
                              
                                 Ρουμανία, Βουλγαρία, Γαλλία
                              
                           
                                 39.
                              
                              
                                 Θαλάσσιο μη επανδρωμένο ανθυποβρυχιακό σύστημα (MUSAS)
                              
                              
                                 Πορτογαλία, Ισπανία, Γαλλία, Σουηδία
                              
                           
                                 40.
                              
                              
                                 Ευρωπαϊκή κορβέτα περιπολίας (EPC)
                              
                              
                                 Ιταλία, Ελλάδα, Ισπανία, Γαλλία
                              
                           
                                 41.
                              
                              
                                 Αερομεταφερόμενη ηλεκτρονική επίθεση (AEA)
                              
                              
                                 Ισπανία, Γαλλία, Σουηδία
                              
                           
                                 42.
                              
                              
                                 Συντονιστικό κέντρο κυβερνοχώρου και χώρου πληροφοριών (CIDCC)
                              
                              
                                 Γερμανία, Ισπανία, Ουγγαρία, Κάτω Χώρες
                              
                           
                                 43.
                              
                              
                                 Έγκαιρη προειδοποίηση και ανάσχεση με διαστημική επιτήρηση της ζώνης επιχειρήσεων (TWISTER)
                              
                              
                                 Γαλλία, Γερμανία, Ισπανία, Ιταλία, Κάτω Χώρες, Φινλανδία
                              
                           
                                 44.
                              
                              
                                 Υλικά και στοιχεία για την τεχνολογική ανταγωνιστικότητα της ΕΕ (MAC-EU)
                              
                              
                                 Γαλλία, Ισπανία, Πορτογαλία, Ρουμανία
                              
                           
                                 45.
                              
                              
                                 Συνεργατικές δυνατότητες διεξαγωγής πολέμου της ΕΕ (ECoWAR)
                              
                              
                                 Γαλλία, Βέλγιο, Ισπανία, Ουγγαρία, Πολωνία, Ρουμανία, Σουηδία
                              
                           
                                 46.
                              
                              
                                 Ευρωπαϊκό καθολικό σύστημα αρχιτεκτονικής για την ενσωμάτωση τηλεκατευθυνόμενων αεροπορικών συστημάτων (RPAS)
                              
                              
                                 Ιταλία, Γαλλία, Ρουμανία
                              
                           
               »